มีอาการเจ็บนมเมื่อวาน พอวันนี้มาสังเกตหัวนมแล้วมีรอยแตก บริเวณรอบๆรอยแตกเป็นสีคล้ำๆ โดนแล้วเจ็บ มีเพศสัมพันธ์มาเมื่อวันที่12 วันนี้17 แล้วค่ะ ไม่ทราบว่าเกี่ยวกับการมีเพศสัมพันธ์ไหมคะ หรือเกิดจากอะไร
สวัสดีค่ะ อาการมีรอยแตกที่หัวนมดังกล่าวมานั้น อาจจะเกี่ยวกับการ เสียดสีหรือถูไถบริเวณดังกล่าวมากหรือรุนแรงเกินไป เช่นขณะมีเพศสัมพันธ์ได้ หรือเกิดจาก ผื่นแพ้ผิวหนังจากโรคภูมิแพ้ การแพ้สัมผัสสารที่แพ้เช่นผลิตภัณฑ์ที่ใช้ทาบริเวณหัวนม หรือเกิดจากการถูกแมลงกัด การติดเชื้อแบคทีเรียหรือเชื้อราที่ผิวหนัง หรือเป็นโรคกลุ่มเนื้องอกที่ท่อน้ำนมบริเวณหัวนมทำให้หัวนมอักเสบ เป็นต้นเบื้องต้นระวังการไปเสียดสีหรือถูไถบริเวณดังกล่าว งดการมีเพศสัมพันธ์ไปก่อนได้ ใส่เสื้อผ้าที่ไม่รัดและอับชื้น ใช้น้ำเปล่าสะาอดล้างภายนอก ถ้ามีรอยแตกแห้ง อาจใช้ครีมบำรุงทาให้ความชุ่มชื้นได้ควรไปพบแพทย์หากรอยแตกยังเป็นมากขึ้นเรื่อยๆ เจ็บ มีเลือดหรือหนองไหลจากหัวนม เพราะอาจบ่งบอกถึงการติดเชื้อทั้งที่ผิวหนังหรือบริเวณในท่อน้ำนมได้